Drankverbod? Probeer skopvrye skemerkelkies! | Netwerk24
17 Januarie 2021 00:32
Die verbod op alkohol hoef nie 'n demper op jou skemerkelkies te plaas nie. Die meeste restaurante bied nou drank-vrye opsies op hul spyskaarte en as jy nie lus is om jou huiskantoor te verlaat nie, kan jy sommer self hierdie skemerkelkies by die huis meng.
The Island Bar by die Southern Sun Hyde Park in Sandton se Strawberry Ginger en Mango Tango is eksoties en lekker.
35 ml aarbeistroop
15 ml eenvoudige suikerstroop
30 gram vars gemmer
Plaas al die bestanddele, behalwe die gemmerlim, in 'n mengfles. Gebruik 'n stamper om die gemmer fyn te maak in die fles. Skud al die bestanddele. Giet die mengsel uit in 'n glas met ys. Vul die glas met gemmerlim.
35 ml vlierblomstroop (elderflower)
35 ml komkommerstroop
1 glas ys
Plaas die vlierblomstroop, komkommerstroop, suurlemoensap, mangosap, kruisementblare en 'n glas ys in 'n menger. Meng saam en voeg 'n bietjie mangosap by as die mengsel nie glad genoeg is nie.
Giet in 'n glas, dieselfde glas as wat jy gebruik het om die ys te meet. Gebruik kruisement en 'n stukkie vars mango vir garnering. Geniet dadelik terwyl dit nog bevrore is.
Die Living Room in Maboneng, Johannesburg, bied 'n lekker buitelug-restaurant waar jy jou alkoholvrye skemerkelkies met 'n uitsig kan geniet. Hul Minty Magic Unicorn, Elderflower Elixir en Shirley Temple is verfrissend.
Minty Magic Unicorn
60 ml aarbeisap
60 ml limonade
'n glas ys
Hierdie een is maklik. Maak die kruisement fyn en gooi in die glas oor die ys.
60 ml vlierblomstroop
Lê eetbare blomme in ysbakkies en gooi water oor. Laat vries om ysblokke met blomme te maak. Dit hou die drankie koud én is mooi.
Meng nou die vlierblomstroop en sodawater saam en gooi in 'n glas met die ysblokke.
35 ml suurlemoenlimonade
35 ml gemmerbier
maraschino-kersies vir garnering
Giet die grenadien in 'n glas met ysblokkies. Maak vol met gelyke hoeveelhede suurlemoenlimonade en gemmerbier. Roer goed en garneer met 'n kersie.
Jy kan The Bungalow in Clifton besoek vir hul Pineapple Crush, Lava Lamp en vele ander alkoholvrye drankies, terwyl jy oor die see uitkyk.
1 koppie vars pynappelsap
stukke vars pynappel
Meng die pynappelsap en stukke pynappel in 'n menger, totdat die stukke 'n bietjie kleiner is. Meng dan die grenadellapuree en heuning by. Bedien koud.